Legal Document

Category: 23

Text:
25. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. οικ. 1075931/1610/0006Β της 28/30 Ιουν. 1989 (ΦΕΚ Β΄ 534) Καθορισμός των Τελωνειακών Αρχών Νομαρχιακού Επιπέδου που θα ασκούν τις αρμοδιότητες των Τελωνειακών Περιφερειών που έχουν καταργηθεί. Έχοντας υπόψη: 1.Τις διατάξεις του άρθρ. 148 παρ. 1δ του Π.Δ. 284/88 «Οργανισμός του Υπουργείου Οικονομικών» ΦΕΚ 128/Α/1988, σε συνδυασμό με τις διατάξεις του Π.Δ. 551/88 «Οργανισμός Νομαρχιών (Οργάνωση Οικονομικών Υπηρεσιών), ΦΕΚ 259/Α/1988 και των άρθρ. 101 και 102 του Π.Δ. 636/77 «περί διαρθρώσεως του Υπουργείου Οικονομικών και Οργανισμού των Υπηρεσιών αυτού» (ΦΕΚ 209/Α/30.7.1977). 2.Την ανάγκη σαφούς καθορισμού των Τελωνειακών Αρχών, που θα ασκούν, σε Νομαρχιακό επίπεδο, τις αρμοδιότητες των Τελωνειακών Περιφερειών, που έχουν καταργηθεί με το νέο Οργανισμό. 3.Το γεγονός ότι τα Τελωνεία Α΄ τάξης των Νομών Αργολίδας, Βοιωτίας, Δράμας, Δυτικής Αττικής, Δωδεκανήσου, Έβρου, Εύβοιας, Ημαθίας, Ηρακλείου, Θεσπρωτίας, Ιωαννίνων, Καβάλας, Καστοριάς, Κέρκυρας, Κιλκίς, Κορινθίας, Κυκλάδων, Λάρισας, Λέσβου, Μαγνησίας, Μεσσηνίας, Πέλλας, Φθιώτιδας και Χίου ασκούν αυτοδίκαια σε Νομαρχιακό Επίπεδο τις αρμοδιότητες των Τελωνειακών Περιφερειών, που έχουν καταργηθεί, αποφασίζουμε: Α.Καθορίζουμε τις Τελωνειακές Αρχές που θα ασκούν σε Νομαρχιακό Επίπεδο τις αρμοδιότητες των Τελωνειακών Περιφερειών, που καταργήθηκαν με την εφαρμογή του νέου Οργανισμού, ως εξής: 1.Το Τελωνείο Αθηνών για την ομώνυμη Νομαρχία. 2.Το Τελωνείο Μεσολογγίου για τη Νομαρχία Αιτωλοακαρνανίας. 3.Το Τελωνείο Λαυρίου για τη Νομαρχία Ανατολικής Αττικής. 4.Το Τελωνείο Άρτας για την ομώνυμη Νομαρχία. 5.Το Τελωνείο Α΄ Πατρών για τη Νομαρχία Αχαΐας. 6.Το Τελωνείο Ζακύνθου για την ομώνυμη Νομαρχία. 7.Το Τελωνείο Κατακώλου για τη Νομαρχία Ηλείας. 8.Το Α΄ Τελωνείο Εισαγωγής Θεσσαλονίκης για την ομώνυμη Νομαρχία. 9.Το Τελωνείο Αργοστολίου για τη Νομαρχία Κεφαλληνίας. 10.Το Τελωνείο Πτολεμαΐδας για τη Νομαρχία Κοζάνης. 11.Το Τελωνείο Γυθείου για τη Νομαρχία Λακωνίας. 12.Το Τελωνείο Αγίου Νικολάου για τη Νομαρχία Λασιθίου. 13.Το Τελωνείο Λευκάδας για την ομώνυμη Νομαρχία. 14.Το Τελωνείο Ξάνθης για την ομώνυμη Νομαρχία. (Αντί για τη σελ. 40,03(β) σελ. 40,03(γ) Τεύχος 1143-Σελ. 83 - 84 Αρμοδιότητα Τελωνειακών Αρχών 30.Α.δ.21-25 15.Το Α΄ Τελωνείο Εισαγωγής και Αποσκευών Πειραιά για την ομώνυμη Νομαρχία. 16.Το Τελωνείο Κατερίνης για την Νομαρχία Πιερίας. 17.Το Τελωνείο Πρέβεζας για την ομώνυμη Νομαρχία. 18.Το Τελωνείο Ρεθύμνου για τη Νομαρχία Ρεθύμνης. 19.Το Τελωνείο Κομοτηνής για τη Νομαρχία Ροδόπης. 20.Το Τελωνείο Σάμου για την ομώνυμη Νομαρχία. 21.Το Τελωνείο Σερρών για την ομώνυμη Νομαρχία. 22.Το Τελωνείο Φλώρινας για την ομώνυμη Νομαρχία. 23.Το Τελωνείο Ιτέας για τη Νομαρχία Φωκίδας. 24.Το Τελωνείο Γερακινίς για τη Νομαρχία Χαλκιδικής. 25.Το Τελωνείο Χανίων για την ομώνυμη Νομαρχία. Β.Τα Τελωνεία Τρίπολης, Καρδίτσας και Τρικάλων, με την έναρξη λειτουργίας τους, θα ασκούν σε Νομαρχιακό Επίπεδο και τις αρμοδιότητες των καταργηθεισών Τελωνειακών Περιφερειών. Γ.Τα Τελωνεία Α΄ τάξης των Νομών Αργολίδας, Βοιωτίας, Δράμας, Δυτικής Αττικής, Δωδεκανήσου, Έβρου, Εύβοιας, Ημαθίας, Ηρακλείου, Θεσπρωτίας, Ιωαννίνων, Καβάλας, Καστοριάς, Κέρκυρας, Κιλκίς, Κορινθίας, Κυκλάδων, Λάρισας, Λέσβου, Μαγνησίας, Μεσσηνίας, Πέλλας, Φθιώτιδας και Χίου ασκούν τις αρμοδιότητες της πρώτης παραγράφου αυτοδίκαια, σύμφωνα με το άρθρ. 148 παρ. 1δ του Π.Δ. 284/88.